São Tomén ja Príncipen dobra

São Tomén ja Príncipen dobra (valuuttatunnus STN, vuoteen 2018 STD)  on São Tomén ja Príncipen rahayksikkö, joka on ollut käytössä vuodesta 1977 lähtien. Se jakaantuu 100 cêntimosiin.

São Tomén ja Príncipen dobra otettiin käyttöön vuonna 1977, jolloin se korvasi São Tomén ja Príncipen escudon. Heinäkuussa 2009 São Tomé ja Príncipe ja Portugali sopivat, että dobra sidotaan euroon kiinteällä valuuttakurssilla. 1. tammikuuta 2010 dobra sidottiin euroon kurssilla 1 euro = 24 500 dobraa.

1. tammikuuta 2018 toteutettiin rahanuudistus inflaation takia. Uudistuksessa valuutta muutettiin suhteella 1 uusi dobra = 1 000 vanhaa dobraa. Uudeksi valuuttatunnukseksi tuli STN. Samalla julkaistiin uudet setelit ja kolikot. Seteleiden nimellisarvot ovat 5, 10, 20, 50, 100 ja 200 dobraa. Kolikoiden arvot ovat 10, 20 ja 50 cêntimosia sekä 1 ja 2 dobraa.

 Lähteet 

 Aiheesta muualla 
Banco Central de São Tomé e Príncipe 

Luokka:Afrikan rahayksiköt
dobra